CELEX: 32015R2080
Language: ro
Date: 2015-11-18 00:00:00
Title: Regulamentul de punere în aplicare (UE) 2015/2080 al Comisiei din 18 noiembrie 2015 de modificare a Regulamentului (CE) nr. 2535/2001 în ceea ce privește gestionarea contingentelor tarifare de import pentru produsele lactate originare din Ucraina și eliminarea unui contingent tarifar de import pentru produsele lactate originare din Republica Moldova

19.11.2015   
            
            
               RO
            
            
               Jurnalul Oficial al Uniunii Europene
            
            
               L 302/77
            
         REGULAMENTUL DE PUNERE ÎN APLICARE (UE) 2015/2080 AL COMISIEI
   din 18 noiembrie 2015
   de modificare a Regulamentului (CE) nr. 2535/2001 în ceea ce privește gestionarea contingentelor tarifare de import pentru produsele lactate originare din Ucraina și eliminarea unui contingent tarifar de import pentru produsele lactate originare din Republica Moldova
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187,
   întrucât:
   
               (1)
            
            
               Prin Decizia 2014/668/UE a Consiliului (2), Consiliul a autorizat semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și statele membre ale acesteia, pe de o parte, și Ucraina, pe de altă parte. Titlul IV din acordul respectiv și anexa I-A la capitolul I prevăd eliminarea taxelor vamale la importul de mărfuri originare din Ucraina, precum și contingente tarifare, dintre care trei se referă la produsele lactate. Până la intrarea în vigoare a acordului, în conformitate cu Regulamentul (UE) nr. 374/2014 al Parlamentului European și al Consiliului (3), contingentele tarifare de import pentru produsele lactate originare din Ucraina au fost incluse prin Regulamentele de punere în aplicare (UE) nr. 415/2014 (4) și (UE) nr. 1165/2014 (5) ale Comisiei în anexa I la Regulamentul (CE) nr. 2535/2001 al Comisiei (6) până la 31 decembrie 2015. Acordul de asociere se aplică în mod provizoriu începând cu 1 ianuarie 2016.
            
         
               (2)
            
            
               Prin urmare, este adecvat să se completeze partea L din anexa I la Regulamentul (CE) nr. 2535/2001 cu contingentele tarifare de import pentru produsele lactate originare din Ucraina pentru perioadele contingentare începând cu 1 ianuarie 2016.
            
         
               (3)
            
            
               Prin Decizia 2014/492/UE a Consiliului (7), Consiliul a autorizat semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte. Articolul 147 din acordul respectiv prevede eliminarea taxelor vamale la importurile în Uniunea Europeană. Regulamentul (CE) nr. 55/2008 al Consiliului (8) care a introdus preferințe comerciale autonome pentru Republica Moldova și a prevăzut o cotă de import pentru produsele lactate menționate la articolul 5 litera (j) din Regulamentul (CE) nr. 2535/2001 se aplică până la 31 decembrie 2015. Prin urmare, este adecvat să se elimine dispozițiile referitoare la contingentul de import pentru produsele lactate originare din Moldova din Regulamentul (CE) nr. 2535/2001.
            
         
               (4)
            
            
               Prin urmare, Regulamentul (CE) nr. 2535/2001 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 2535/2001 se modifică după cum urmează:
   
               1.
            
            
               La articolul 5, litera (j) se elimină.
            
         
               2.
            
            
               La articolul 19 alineatul (1), litera (i) se elimină.
            
         
               3.
            
            
               Anexa I se modifică după cum urmează:
               
                           (a)
                        
                        
                           partea J se elimină;
                        
                     
                           (b)
                        
                        
                           partea L se înlocuiește cu textul prevăzut în anexa la prezentul regulament.
                        
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică pentru perioada contingentară începând cu 1 ianuarie 2016.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Decizia 2014/668/UE a Consiliului din 23 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente (JO L 278, 20.9.2014, p. 1).
   
      (3)  Regulamentul (UE) nr. 374/2014 al Parlamentului European și al Consiliului din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina (JO L 118, 22.4.2014, p. 1).
   
      (4)  Regulamentul de punere în aplicare (UE) nr. 415/2014 al Comisiei din 23 aprilie 2014 de modificare și de derogare de la Regulamentul (CE) nr. 2535/2001 în ceea ce privește gestionarea contingentelor tarifare pentru produsele lactate originare din Ucraina (JO L 121, 24.4.2014, p. 49).
   
      (5)  Regulamentul de punere în aplicare (UE) nr. 1165/2014 al Comisiei din 31 octombrie 2014 de modificare a Regulamentului (CE) nr. 2535/2001 în ceea ce privește gestionarea contingentelor tarifare pentru produsele lactate originare din Ucraina (JO L 314, 31.10.2014, p. 7).
   
      (6)  Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (JO L 341, 22.12.2001, p. 29).
   
      (7)  Decizia 2014/492/UE a Consiliului din 16 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (JO L 260, 30.8.2014, p. 1).
   
      (8)  JO L 20, 24.1.2008, p. 1.
   
      ANEXĂ
      
         
            „I.   L
         
         CONTINGENTELE TARIFARE MENȚIONATE ÎN APENDICELE LA ANEXA I-A LA CAPITOLUL I DIN ACORDUL DE ASOCIERE CU UCRAINA
         
                     Numărul contingentului
                  
                  
                     Codul NC
                  
                  
                     Descriere (1)
                     
                  
                  
                     Țara de origine
                  
                  
                     Perioadă de import
                  
                  
                     Contingent (cantitatea)
                     (în tone, greutatea produsului)
                  
                  
                     Contingent (cantitatea)
                     Semestrial
                     (în tone, greutatea produsului)
                  
                  
                     Taxa la import (EUR/100 kg greutate netă)
                  
               
                     09. 4600
                  
                  
                     0401
                     0402 91
                     0402 99
                     0403 10 11
                     0403 10 13
                     0403 10 19
                     0403 10 31
                     0403 10 33
                     0403 10 39
                     0403 90 51
                     0403 90 53
                     0403 90 59
                     0403 90 61
                     0403 90 63
                     0403 90 69
                  
                  
                     Lapte și smântână, sub alte forme decât praf, granule sau alte forme solide; iaurt, nearomatizat sau cu adaos de fructe, nuci sau cacao; sortimente de lapte și smântână fermentate sau acrite, nearomatizate sau cu adaos de fructe, nuci sau cacao și sub alte forme decât praf, granule sau alte forme solide
                  
                  
                     UCRAINA
                  
                  
                     Anul 2016
                     Anul 2017
                     Anul 2018
                     Anul 2019
                     Anul 2020
                     Anul 2021 și următorii
                  
                  
                     8 000
                     8 400
                     8 800
                     9 200
                     9 600
                     10 000
                  
                  
                     4 000
                     4 200
                     4 400
                     4 600
                     4 800
                     5 000
                  
                  
                     0
                  
               
                     09. 4601
                  
                  
                     0402 10
                     0402 21
                     0402 29
                     0403 90 11
                     0403 90 13
                     0403 90 19
                     0403 90 31
                     0403 90 33
                     0403 90 39
                     0404 90 21
                     0404 90 23
                     0404 90 29
                     0404 90 81
                     0404 90 83
                     0404 90 89
                  
                  
                     Lapte și smântână din lapte, sub formă de praf, granule sau alte forme solide; sortimente de lapte și smântână fermentate sau acrite sub formă de praf, granule sau alte forme solide, nearomatizate sau cu adaos de fructe, nuci sau cacao; produse din compuși naturali ai laptelui nedenumite și necuprinse în altă parte
                  
                  
                     UCRAINA
                  
                  
                     Anul 2016
                     Anul 2017
                     Anul 2018
                     Anul 2019
                     Anul 2020
                     Anul 2021 și următorii
                  
                  
                     1 500
                     2 200
                     2 900
                     3 600
                     4 300
                     5 000
                  
                  
                     750
                     1 100
                     1 450
                     1 800
                     2 150
                     2 500
                  
                  
                     0
                  
               
                     09. 4602
                  
                  
                     0405 10
                     0405 20 90
                     0405 90
                  
                  
                     Unt și alte grăsimi care provin din lapte; pastă din lapte pentru tartine cu un conținut de grăsimi de peste 75 %, dar mai mic de 80 % din greutate
                  
                  
                     UCRAINA
                  
                  
                     Anul 2016
                     Anul 2017
                     Anul 2018
                     Anul 2019
                     Anul 2020
                     Anul 2021 și următorii
                  
                  
                     1 500
                     1 800
                     2 100
                     2 400
                     2 700
                     3 000
                  
                  
                     750
                     900
                     1 050
                     1 200
                     1 350
                     1 500
                  
                  
                     0
                  
               
      
         (1)  Fără a aduce atingere regulilor de interpretare a Nomenclaturii combinate, textul descrierii produselor este considerat ca având numai o valoare orientativă, aplicabilitatea regimului preferențial fiind determinată, în contextul prezentei anexe, de domeniul de aplicare al codurilor NC.”